દરરોજ એકાગ્રચિત્તે અન્નપૂર્ણાની વાર્તા સાંભળીને દોરાની પૂજા કરવી અને છેલ્લા એકવીસમા દિવસે અન્નપૂર્ણાની મૂર્તિ કે ફોટાની સ્થાપના કરવી. સ્તુતિ, પૂજન, અર્ચન, આરતી અને પ્રદક્ષિણા કરીને હાથે બાંધેલો દોરો દેવીની મૂર્તિ આગળ અર્પણ કરવો. યથાશક્તિ બ્રાહ્મણને કરાવીને દક્ષિણા આપવી અને અન્નથી ભરેલાં એકવીસ તાંબાનાં પાત્રોનું દાન કરવું અને બીજા દિવસે સવારે માતાજીનું પૂજન કરીને વિસર્જન કરવું. ‘અન્નપૂર્ણે, સદાપૂર્ણે, શંકર પ્રાણ વલ્લભે!’ મા અન્નપૂર્ણાનું ઔદાર્ય ત્રણેય લોકમાં અનેરું છે. વિશ્વનું પોષણ કરનાર અન્ન આહાર આપનારાં દેવી એટલે અન્નપૂર્ણા.